da en en en fr de da id da sv da da da da id da da da da da da da da da en da da da da da da da da da da es da en en
Førstehold i T 20 slutspil efter dramatisk lørdag – ned for 2. hold -op for 3. hold - Svanholm Cricketklub
Tirsdag d. 15. juni 2021 kl. 15:50 af Henrik Pfaff
På forhånd var der udsigt en dramatisk lørdag, da førsteholdet skulle spille sine to sidste kampe i T 20 serie 1 øst mod KB og Ishøj. Det drejede sig om en af de to pladser i T 20 slutspillet søndag d. 27. juni i Køge, hvor Skanderborg allerede er kvalificeret.
Formentlig ville en sejr være nok og den kom i et sindsoprivende opgør mod KB, men det fremmede ikke konduktørens tjeneste, at der aftenen før og om morgenen indløb sygdomsafbud fra Jonas Henriksen og Toby Ahmed.
Bilal Khan og Mudassar Ali blev mobiliseret uden at der dog blev behov for dem ved gærdet i nogen af kampene.
Brødrene Zishan (21) og Hamid Shah (22) skiltes ved 49 i syvende over. Ind kom Saud Munir, der foldede hele repertoiret af T 20 stød ud under sine 44 not out på 38 bolde Mads besværede ikke regnskabsføreren, Wahab Hashmi så mest på, mens Saud foldede sig ud og ved 87 i 12 over og efter tabet af fire gærder entrerede Musa Mahmood banen og på 19 bolde foldede han sig ud med 32 not out.
Ups Zishan kastes ud mod KB
Oppe at stå - det er altid underholdende at se på Saud Munir
I alt 151 for 4 kunne det blive til, men banen var tør og lynhurtig og scoren var vel ikke mere værd end 125 på en tør bane.
Det blev så ophidsende, som forudset. I sidste over skulle KB score 8 for at vinde med 7. gærdet inde. Toqeer Ahmed kastede og holdt hovedet koldt, det samme kunne man ikke sig om KB’s gærdespillere, der ikke forsøgte ordentlige stød og KB endte med 150 eller en for lidt for uafgjort.
Den gode reserve Bilal Aftab fik som den eneste to gærder (for 30), mens Mads Henriksen var den mest økonomiske ved kun at afgive 17 point under sine fire overe.
På trods af gevinsten kunne vi stadig ikke føle os sikre, idet et nederlag til Ishøj kunne ende med tre hold med lige mange turneringspoints og så kunne alt ske.
Under markturen i KB-kampen var Hamid Shahs benskade brudt op igen og så blev den tredje reserve mobiliseret i form af Asad Shah, så noget af et alternativt førstehold.
Normalt har vi besvær med Ishøj, men her foldede Wahab Hashmi sig ud sammen med Mads Henriksen i en tredjegærdestand, der på 12 overe bragte os fra 58 til sluttotalen 177/2 eller en scoringshastighed på næsten 10 pr. over. Hashmis 97 not out var hans største score for Svanholm nogensinde.
Zishan gratulerer Wahab Hashmi efter hans bedrift.
Ishøj forsøgte at ”klamme sig” ud af problemerne, men gærderne raslede, da Hashmi sikrede sig 4 greb bag gærdet. Ishøj ud for 83 eller noget af en gevinst på 94 point. 3/10 til Saud Munir, 3/22 til Toqeer Ahmed og 2/11 til Abdullah Mahmood.
Gik ud over andetholdet
De tilkaldte reserver manglede på andetholdet, der også havde flere afbud, så holdet gærdeside gjorde sig ikke ude mod Ishøj 2 i 1. divisionskampen samtidig med førsteholdets T 20 kampe.
Ishøjs pitch var et mysterium for dem – det er de ikke ene om – og ingen gærdespiller kom ordentlig i gang under holdets total på 102. Det passerede Ishøj for to gærder på 26 overe.
Sjælden 3. holds gevinst.
3.holdet har haft problemer i år med de mange afbud til de to øverste hold, der har ribbet holdet.
Vi stillede dog udmærket op mod Taastrup, der egentlig battede rimeligt, men som havde et ”rærligt” markspil.
Ehsan Karimi har en fantastik evne til at få gærde allerede i sin første over. Da de to åbningsbowlere havde kæmpet forgæves i 7 overe (for 34) kom han på og på trods af en ikke fejlfri indsats endte han med 4 gærder for 40 og Taastrup sluttede med 146 næsten på de aftalte 35 overe.. Vi skal hilse og sige, at det næsten er hverdagskost for denne junior, at han ender godt. Abdullah Mahmood 3/18 og Aden Aftab 2/25.
Vores juniorkeeper Adyan Hussain (60) og Bilal Aftab (58) scorede de fleste af de sejrsgivende 147/1.
Bilal Aftab går i dækning i 3.holdskampen mod Taastrup
Vi skulle have været i La Manga de næste to uger, så derfor byder programmet den kommende uge kun på en T 20 kamp fredag i Hvidovre for 3. holdet.